text: 尹同皋，字舜鄰，山西太原府興縣軍籍。生平.少聰敏絕倫，書無所不窺。年十八，中萬曆二十八年十月行取兵科給事中，論劾兵部尚書崔景榮，天啟元年五月持節冊封德府寧海王朱翊鐸庶六子常沺為寧海王，九月升工科右給事中，請選將練兵，並薦撫臣朱燮元等，為同鄉死難三臣張銓、何廷魁、高邦佐請再加贈官，仍許創構一祠春秋致祭。以驛遞濫用夫馬，參雲南按察使莊祖誥、鶴慶府知府李喬嶽、戶部員外郎賀自鏡及太監何允中等。二年九月，升刑科左給事中，十二月預掌京察，三年四月升戶科都給事中，前後疏七十餘上，而錢糧、京察、屯田、保甲諸疏議尤中時弊。轉太常寺少卿，五年四月升都察院右僉都御史、巡撫四川，削平奢崇明之亂，加兵部右侍郎，致仕歸。遭親喪，廬墓六年。推愛宗族，拯危濟急，有範文正遺風。所著有《畏天齋實跡》、《撫蜀須知》行於世。家族.父尹就湯，以選貢任山東魚臺知縣，惠愛在民，後以子貴，誥封兵部右侍郎，通議大夫，壽七十餘卒，崇祀鄉賢。子尹衡中，戊子鄉試，後出數千金修文廟及儒學，人以為功在斯文。
metadata: erhwenkuo/wikipedia-zhtw
metadata: 尹同皐
metadata: https://zh.wikipedia.org/wiki?curid=7497945